section_heading: Životopis
paragraph_text: Ovakvi tekstovi i zapisi hrvatskih glagoljaša puni iskrenosti, životne realnosti i mudrosti potaknuli su osnivanje Male glagoljaške akademije u Roču koja u čast Jurja Žakna nosi njegovo ime. Deveta točka u Aleji glagoljaša između Roča i Huma nosi naziv Odmorište Žakna Jurja, a njegovo ime nose ulice i trgovi u brojnim istarskim gradovima.